A Simple C# Global Low Level Keyboard Hook - CodeProject 11,477,044 members (76,926 online)
CPOL 399.8K 33.7K 142
Last Visit: 31-Dec-99 19:00 Last Update: 21-May-15 19:29Refresh1 Bybelskool » WEEK 8: Handelinge 12:25-16:5
08 Sep2011 WEEK 8: Handelinge 12:25-16:5
Ons lees hierdie week die gebeure van die vierde fase van die uitbreiding van die evangelie oor grense heen. Waar die evangelie 1) aanvanklik Jerusalem stormenderhand verower het – 1:1-6:7, 2) versprei het na Judea en Samaria, hoewel net na Jode en Samaritane (dieselfde voorvaders) toe – 6:8-9:31, 3) oor die Joodse grense gebars het na heidene in die breër Judese gebied – 9:32-12:24, stuur die Heilige Gees die leiers van die kerk nou na Asië (Turkye) toe – 12:25-16:5, waarna 5) Europa – 16:6-19:20 en 6) Rome aan die beurt sou kom – 19:21-28:30. Die wêreld is al meer in die visier van die Gees en die kerk.
’n Belangrike wending gebeur reg aan die begin van hierdie 4de fase, met Antiogië wat die sentrum van hierdie nuwe ontwikkeling word, steeds natuurlik in ’n noue verband met die gemeente in Jerusalem, wat steeds ook ingetrek word wanneer belangrike beleidsbesluite geneem moet word (hfst. 15).
’n Verdere ontwikkeling is dat waar Barnabas aanvanklik die toon aangee in hierdie evangeliese uitreik, Paulus (Saulus is die Hebreeuse weergawe van sy naam, en Paulus die Italiaans-Romeinse weergawe) al hoe sterker op die voorgrond tree en aan die einde van hierdie fase die primêre leier word wat die evangelie na Europa en Rome neem.